আরো কিছু ES6 এর জিনিস দেখবে আজকে (মডিউল 31)

আজকে কোন কোন জিনিস খেয়াল করবে

১. nested অবজেক্ট (অর্থাৎ একটা অবজেক্ট এর প্রপার্টি এর মধ্যেও যে অবজেক্ট থাকতে পারে। আবার সেই অবজেক্ট এর প্রপার্টি এর মধ্যেও যে অবজেক্ট থাকতে পারে। সেটা খেয়াল করতে হবে )

২. ডট এর আগে যে প্রশ্নবোধক চিহ্ন দিয়ে যে অপশনাল চেইনিং করা যায়। সেটা একটু খেয়াল করতে হবে।

যে জিনিসগুলা এখন না লাগলেও কিছুদিন পরে লাগবে। তখন আবার এই জিনিসগুলো নিয়ে আলোচনা করবো। তবে এখন একটু দেখে রাখলে তখন ইজি লাগবে।

৩. array এর মধ্যে map কিভাবে করতে হয়।

৪. array এর মধ্যে forEach কিভাবে করে। এবং map এর forEach এর মধ্যে ডিফারেন্স কি

৫. filter জিনিসটা দিয়ে কি করা হয়। ফিল্টার যে array রিটার্ন করে সেটা ফিউচারের জন্য খেয়াল রাখতে হবে

৬. find এবং filter এর মধ্যে ডিফারেন্স কি ?

যে জিনিসগুলো এখন জাস্ট ধারণা রেখে দাও। বুঝতে পারলে ভালো। না বুঝতে পারলেও কোন সমস্যা নাই। আমাদের এই কোর্স এ তেমন লাগবে না। তবে মাঝে মধ্যে ইন্টারভিউতে লেগে যেতে পারে। বা কিছুদিন পরে লেগে যেতেও পারে।

৯. class কিভাবে ডিক্লেয়ার করে

১০. inheritance কি জিনিস

১১. prototypical inheritance এর কনসেপ্টটা কি (এইটা মাঝে মধ্যে ইন্টারভিউতে জিজ্ঞেস করে বসে)

ভিতরে ভিতরে কার কী আসল রূপ সেটা উম্মোচন হবে আজকে (মডিউল 32)

#module\_release #intermediate\_js\_milestone #module\_32

জাস্ট ঠান্ডা মাথায় শুনো। কিছু জিনিস তুমি আগে থেকে অনেকভাবেই জানো। কিন্তু খেয়াল করোনি। কে কি টাইপের ডাটা সেটা আগে থেকে জানো। আর আজকে বুঝবে ভিতরে ভিতরে কে কার সাথে সন্ধি মিলিয়ে বসে আছে। কেউ হয়তো primitive টাইপের ডাটা আর কেউ হয়তো non-primitive ডাটা। সেটাই বুঝানো হবে আজকে।

এরপরে আসবে- কে সত্য কথা বলছে আর কে মিথ্যা কথা বলছে। কে মুখে বলবে আর সত্যের ভান করবে অথচ ভিতরে ভিতরে মিথ্যা আঁকড়ে ধরে রাখবে। এইসব True False নিয়ে কিছু আলোচনা হবে। তারপর null, undefined নিয়ে আলোচনা হবে। এই দুইটা জিনিস এর পার্থক্য ইন্টারভিউতে জিজ্ঞেস করে বসে। তাই একটু ভালো করে জিনিসগুলা দেখবে। এরপর দুইটা সমান চিহ্ন না তিনটা সমান চিহ্ন ইউজ করবে সেটা নিয়ে আলোচনা। এবং সেই আলোচনা দেখার পর ফিউচারে দুইটা জিনিস তুলনা করার জন্য তুমি আর দুইটা সমান চিহ্ন == ইউজ করবে না। বরং তুমি ইউজ করবে তিনটা সমান চিহ্ন === । এছাড়াও দুইটা সমান চিহ্ন আর তিনটা সমান চিহ্ন এর ডিফারেন্স ইন্টারভিউতে জিজ্ঞেস করে।